ایستانبولون بئی‌اوغلو سمتینده تقسیم استیقلال جاده‌سینده تؤره‌دیله‌ن بومبالی سالدیریدا ۶ نفر حیاتینی ایتیردی، ۸۱ نفر یارالاندی.
بؤلگه‌ده آپاریلان آراشدیرمالاردان سونرا آچیقلاما وئره‌ن جمهورباشقانی یاردیمچیسی فواد اوکتای پاتلاما‌دا ۶ نفرین حیاتینی ایتیردیگینی، ایکیسی آغیر اولماقلا ۸۱ نفرین یارالاندیغینی آچیقلادی.
گئجه ساعاتلاریندا سالدیرینین باش وئردیگی بؤلگه‌یه گئدن ایچ ایشلری باخانی سلیمان سویلو سالدیرینی حیاتا گئچیره‌ن شخصلرین بؤلوجو ترور هؤرگوتو پ‌کاکا/پ‌ی‌د عضولری اولدوغونو بیلدیررک،
"بومبانی قویان شخص ایستانبول امنیت مۆدورلوگوموزون اکیبلری طرفیندن گؤزآلتینا آلیندی. اوندان اؤنجه ۲۱ نفر داها گؤزآلتینا آلینمیشدی" دئدی.
ایستانبول والیسی علی یئرلی‌کایا، حادثه‌ده یارالانان ۵۰ نفرین معالیجه‌سینین تاماملاندیغینی، ۳۱ یارالینین معالیجه‌سینین ایسه داوام ائتدیگینی آچیقلادی.
